Panambaian manulis di blogdetik nah.bingung jua napa nang handak di tulis,tapi dasar nya sudah kuat kahandak hati kada tau napa napa lagi rujuk tarus,asal jangan tasarungkam ja hahahaaa… asalnya ulun handak nulis makai bahasa indonesia jua(handak bahasa inggris tia kada pehem sama sakali) tapi rasa mauk mikirakan kata-kata nang pas.ngalih jua urang sakulah randah sakalinya,
Bagus ai kalu lah mun ulun nulis makai bahasa Banjar keini.di bagus bagusakan mun ini jua sudah kabisaan iya kalu mang,,dapat bahasa sudah isi nang di tulis pang napa? nah pasa nang ulun rasa wahini ja gen lah.
Assalamualaiku wr wb…
Biar panas nang kayaapa harinya,mun marasa apalagi wani mangaku urang islam tatap ai harus manahani haus wan makan.Apalagi jam dua siang keini (jam 2 siang pas ulun nulis ini) rahatan manggantang panasnya.Handak di bawa guring kada nyaman jua,napang mun tapaluh lihir awak.Handak bajalanan siapa nang hakun mangawani bajalan bapanas-panas keini.Main game kah?? tapi perasa ulun main game kalawasan rasa mauk jua kapala.Bawa bapanderan,bagus jua pang mun ada nang malawani,tapi kalawasan bapanderan ujung-unjung nya mander urang,handak kulihan pahala puasa malah maraup dosa mander urang.Bawa ngaji.. ini nang paling bujur gawian mahadang buka,nah limbah uyuh duduk mangaji ini nang handak di cari gawian nang pas???
Umbah pang beapaaaaaaa….??????
Ini pang rasanya nang pas di gawi mahadang bukaan,Buka internet manulis blog,handak masuk ka alamat nang macam-macam kada sampat lagi,haur mikirakan nang di tulis pang.di pandeeri gin bisa kada nyambung lagi haur mamicik keypad ja inya,Banyak paedah nya parasa ulun mahadang buka sambil manulis blog,. nang hanyar bisa nulis di kumputir malancari ngetik inya,babagi ilmu lawan urang kawa jua,tamasuk jua mambarasihi utak (husus nang biasa utak nya kamana-mana) heheee.
Mudahan banyak manfaat nang bisa kita ambil barakat ada wadah gasan manulis kaya ini.
bjn_Latn bjn_Latn taq_Latn bjn_Latn jav_Latn bjn_Latn bjn_Latn